ddrg/super_eurlex huggingface dataset:
KOMMISSIONENS FORORDNING (EF) Nr. 1196/97 af 27. juni 1997 om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved forordning (EF) nr. 1195/97 (2), særlig artikel 9, og

ud fra følgende betragtninger:

For at sikre en ensartet anvendelse af den kombinerede nomenklatur, der er knyttet som bilag til ovennævnte forordning, bør der vedtages bestemmelser vedrørende tariferingen af de i bilaget omhandlede varer;

forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur; disse bestemmelser gælder også for enhver anden nomenklatur, hvori denne er gengivet, også delvis eller eventuelt med tilføjelse af underopdelinger, og som er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer;

ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning tariferes i de i kolonne 2 nævnte KN-koder i henhold til de begrundelser, der er anført i kolonne 3;

det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i toldnomenklaturen, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (3), i et tidsrum på tre måneder;

de i denne forordning fastsatte foranstaltninger er i overensstemmelse med udtalelse fra Toldkodeksudvalget - gruppen for told- og statistiknomenklaturen -

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.

Artikel 2

Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 1997.

På Kommissionens vegne

Mario MONTI

Medlem af Kommissionen

(1) EFT nr. L 256 af 7. 9. 1987, s. 1.

(2) Se side 11 i denne Tidende.

(3) EFT nr. L 302 af 19. 10. 1992, s. 1.

BILAG

>TABELPOSITION>
KOMMISSIONENS FORORDNING (EF) Nr. 1059/97 af 11. juni 1997 om tilpasning af den maksimale årlige fiskeriindsats for visse fiskerier

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2027/95 af 15. juni 1995 om indførelse af en forvaltningsordning for fiskeriindsatsen, for så vidt angår visse fiskerizoner og visse fiskeriressourcer i Fællesskabet (1), særlig artikel 4, andet led, og

ud fra følgende betragtninger:

Artikel 4, andet led, i forordning (EF) nr. 2027/95 tillader, at Kommissionen på anmodning af en medlemsstat kan træffe passende foranstaltninger, så denne medlemsstat kan udnytte sine kvoter i overensstemmelse med artikel 6, stk. 2, tredje afsnit, i Rådets forordning (EF) nr. 685/95 af 27. marts 1995 om forvaltning af fiskeriindsatsen, for så vidt angår visse fiskerizoner og visse fiskeriressourcer i Fællesskabet (2);

Nederlandene har anmodet Kommissionen om at tilpasse den maksimale årlige fiskeriindsats, der tillades landets fartøjer, for visse fangstkvoter, der blev tildelt landet i henhold til Rådets forordning (EF) nr. 390/97 af 20. december 1996 om fastsættelse for 1997 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), senest ændret ved forordning (EF) nr. 711/97 (4);

Denne forordning skal træde i kraft umiddelbart, således at Holland kan udnytte sin kvote;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

UDSTEDT FØLGENDE FORORDNING:

Artikel 1

Den maksimale årlige fiskeriindsats for fiskeri med slæberedskaber efter demersale arter for Kongeriget Nederlandene, der er anført i bilag I til forordning (EF) nr. 2027/95, tilpasses som angivet i bilaget.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 9. juni 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. juni 1997.

På Kommissionens vegne

Emma BONINO

Medlem af Kommissionen

(1) EFT nr. L 199 af 24. 8. 1995, s. 1.

(2) EFT nr. L 71 af 31. 3. 1995, s. 5.

(3) EFT nr. L 66 af 6. 3. 1997, s. 1.

(4) EFT nr. L 106 af 24. 4. 1997, s. 1.

BILAG

>TABELPOSITION>
KOMMISSIONENS FORORDNING (EF) Nr. 821/97 af 6. maj 1997 om yderligere mængder af tekstilvarer til fordel for Den Socialistiske Republik Vietnam

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), senest ændret ved Kommissionens forordning (EF) nr. 447/97 (2), særlig artikel 8, og

ud fra følgende betragtninger:

For visse kategorier af tekstilvarer har Vietnam i 1996 udstedt eksportlicenser på mængder ud over de kontingenter, der er fastsat for det pågældende år, og Vietnam er rede til at træffe egnede foranstaltninger til at tage hensyn til disse overskridelser i forvaltningen af udførslen i 1997;

for visse af disse varekategorier har de kompetente myndigheder i Fællesskabet fået forelagt eksportlicenser med angivelse af større mængder end dem, der faktisk er tilladt af de vietnamesiske myndigheder ved udstedelsen af nævnte licenser, hvorved der således er tale om en overskridelse for disse kategorier; Fællesskabet og Vietnam arbejder nært sammen for at få fastslået årsagen til disse overskridelser, som vil kunne være resultatet af bedragerisk praksis;

for andre varekategoriers vedkommende skyldes overskridelserne vanskeligheder i kommunikationen mellem det centrale licenskontor og dets regionale afdelinger;

dette har ført til en situation, hvor visse importører ikke kan opnå importbevilling for varer, der allerede er afsendt til Det Europæiske Fællesskab, og varerne er følgelig blokeret i ankomsthavnene;

Vietnam og Det Europæiske Fællesskab udfolder i øjeblikket bestræbelser på at etablere en kontrolordning, som i høj grad vil mindske risikoen for, at sådanne overskridelser gentager sig i fremtiden;

de pågældende mængder risikerer sammenlignet med den samlede indførsel til Det Europæiske Fællesskab af tilsvarende varer ikke at skabe forstyrrelse på markedet, hvis varerne overgår til fri omsætning;

ifølge artikel 8 i forordning (EØF) nr. 3030/93 kan Kommissionen åbne mulighed for yderligere indførsel under særlige omstændigheder;

de i denne forordning fastsatte foranstaltninger er i overensstemmelse med udtalelse fra Tekstiludvalget -

UDSTEDT FØLGENDE FORORDNING:

Artikel 1

Følgende mængder stilles til rådighed for at muliggøre overgang til fri omsætning af varer, for hvilke Den Socialistiske Republik Vietnam har udstedt eksportlicenser i 1996:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. maj 1997.

På Kommissionens vegne

Leon BRITTAN

Næstformand

(1) EFT nr. L 275 af 8. 11. 1993, s. 1.

(2) EFT nr. L 68 af 8. 3. 1997, s. 16.
KOMMISSIONENS FORORDNING (EF) Nr. 560/97 af 26. marts 1997 om yderligere mængder af tekstilvarer til fordel for Republikken Indonesien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 (1) af 12. oktober 1993 om den fælles ordning for indførsel af visse tekstilvarer med oprindelse i tredjelande, senest ændret ved Kommissionens forordning (EF) nr. 152/97 (2), særlig artikel 8, og

ud fra følgende betragtninger:

For visse kategorier af tekstilvarer har Indonesien udstedt 1996-eksportlicenser på mængder ud over de kontingenter, der er fastsat for 1996 og Indonesien er villig til at vedtage de nødvendige foranstaltninger for at tage denne over-licensering i betragtning i forbindelse med landets eksport i 1997;

dette har ført til en situation, hvor importørerne ikke kan opnå importbevilling for varer, der allerede er betalt og afsendt til Det Europæiske Fællesskab, og varerne er følgelig blokeret i ankomsthavnene;

overskridelser af denne art er usædvanlige på grund af et brud i Kommunikationen mellem Indonesiens centrale licenskontor og de regionale kontorer;

Indonesien og Det Europæiske Fællesskab udfolder i øjeblikket bestræbelser på at etablere en kontrolordning, som i høj grad vil mindske risikoen for, at en sådan situation gentager sig i fremtiden;

de pågældende mængder er små sammenlignet med den samlede indførsel til Det Europæiske Fællesskab af tilsvarende varer, og der skulle derfor ikke være nogen risiko for forstyrrelse af markedet, hvis varerne overgår til fri omsætning;

ifølge artikel 8 i forordning (EØF) nr. 3030/93 kan Kommissionen åbne mulighed for yderligere indførsel under særlige omstændigheder;

de foranstaltninger, der indføres ved denne forordning, er i overensstemmelse med udtalelse fra Tekstiludvalget -

UDSTEDT FØLGENDE FORORDNING:

Artikel 1

Følgende mængder stilles til rådighed for at muliggøre overgang til fri omsætning af varer, for hvilke Indonesien har udstedt 1996-eksportlicenser:

>TABELPOSITION>

Artikel 2

Denne forordning træder i kraft på dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. marts 1997.

På Kommissionens vegne

Leon BRITTAN

Næstformand

(1) EFT nr. L 275 af 8. 11. 1993, s. 1.

(2) EFT nr. L 26 af 29. 1. 1997, s. 8.
KOMMISSIONENS FORORDNING (EF) Nr. 226/97 af 6. februar 1997 om gennemførelsesbestemmelser til Rådets forordning (EF) nr. 2443/96 om supplerende foranstaltninger til direkte indkomststøtte til producenter eller i oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2443/96 af 17. december 1996 om supplerende foranstaltninger til direkte indkomststøtte til producenter eller i oksekødssektoren (1), særlig artikel 4, og

ud fra følgende betragtninger:

Af hensyn til gennemsigtigheden medlemsstaterne imellem, overvågningen og den korrekte forvaltning af de tillægsbetalinger, der blev indført ved forordning (EF) nr. 2443/96, bør medlemsstaterne informere Kommissionen om den valgte fremgangsmåde for ydelsen, de nationale gennemførelsesbestemmelser for iværksættelsen af foranstaltningerne i nævnte forordning og det endelige resultat;

for at gøre det muligt for medlemsstaterne at iværksætte bestemmelserne i forordning (EF) nr. 2443/96 så hurtigt som muligt, er det nødvendigt, at nærværende forordning træder i kraft snarest muligt;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forbindelse med den supplerende støtte, der er fastsat i artikel 1 i forordning (EF) nr. 2443/96, sender medlemsstaterne Kommissionen:

a) straks en beskrivelse af de foranstaltninger, der er truffet for at undgå forvridning af markedet, og de objektive kriterier, som anvendes til at fastlægge metoderne for ydelse af støtte til:

- direkte indkomststøtte, især de fastsatte beløb, grundlaget for deres beregning og de fastsatte datoer for betalingen

- direkte støtte til oksekødssektoren, især den trufne type foranstaltning, grundlaget for beregning af støtten og de fastsatte datoer for betalingen,

b) senest den 15. november 1997 oplysning om de samlede udbetalte støttebeløb og de berørte støttemodtageres og foranstaltningers antal og art.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. februar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 333 af 21. 12. 1996, s. 2.
RÅDETS FORORDNING (EF) Nr. 2592/97 af 18. december 1997 om korrektion med virkning fra 1. juli 1995 af de justeringskoefficienter, der anvendes i Irland på vederlag og pensioner til tjenestemænd og øvrige ansatte ved De Europæiske Fællesskaber

RÅDET FOR DEN EUROPÆISKE UNION HAR -

under henvisning til traktaten om oprettelse af et fælles råd og en fælles kommission for De Europæiske Fællesskaber,

under henvisning til protokollen vedrørende De Europæiske Fællesskabers privilegier og immuniteter, særlig artikel 13,

under henvisning til vedtægten for tjenestemænd ved De Europæiske Fællesskaber og til ansættelsesvilkårene for de øvrige ansatte ved Fællesskaberne, fastsat ved Rådets forordning (EØF, Euratom, EKSF) nr. 259/68 (1), og senest ændret ved forordning (EKSF, EF, Euratom) nr. 2192/97 (2), særlig artikel 63, 64, 65, 65a og 82 og vedtægtens bilag XI samt artikel 20, stk. 1, og artikel 64 i ansættelsesvilkårene,

under henvisning til forslag fra Kommissionen, og

ud fra følgende betragtninger:

Eurostat har kontrolleret edb-proceduren til beregning af justeringskoefficienterne; derved er der påvist en række afvigelser i forhold til de justeringskoefficienter, der anvendes i Irland med virkning fra 1. juli 1995 og 1. juli 1996;

de justeringskoefficienter, der anvendes i Irland, og som er vedtaget ved Rådets forordning (EF, Euratom, EKSF) nr. 2963/95 (3) og (Euratom, EKSF, EF) nr. 2485/96 (4), bør derfor korrigeres med virkning fra 1. juli 1995 og 1. juli 1996 -

UDSTEDT FØLGENDE FORORDNING:

Artikel 1

1. Med virkning fra 1. juli 1995 fastsættes justeringskoefficienten for vederlag til tjenestemænd og øvrige ansatte, der gør tjeneste i følgende land, som følger:

- Irland: 89,6.

2. Med virkning fra 1. juli 1996 fastsættes justeringskoefficienten for vederlag til tjenestemænd og øvrige ansatte, der gør tjeneste i følgende land, som følger:

- Irland: 93,6.

3. Justeringskoefficienterne for pensioner til tjenestemænd og øvrige ansatte i Irland fastsættes i henhold til vedtægtens artikel 82, stk. 1, med virkning fra 1. juli 1995 og 1. juli 1996. Artikel 3 til 10 i forordning (EKSF, EØF, Euratom) nr. 2175/88 (5) finder fortsat anvendelse.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1997.

På Rådets vegne

F. BODEN

Formand

(1) EFT L 56 af 4. 3. 1968, s. 1.

(2) EFT L 301 af 5. 11. 1997, s. 5.

(3) EFT L 310 af 22. 12. 1995, s. 1.

(4) EFT L 338 af 28. 12. 1996, s. 1.

(5) EFT L 191 af 22. 7. 1988, s. 1.
KOMMISSIONENS FORORDNING (EF) Nr. 2436/97 af 9. december 1997 om fastsættelse af det maksimale beløb for Fællesskabets finansielle deltagelse, der udbetales til de berørte medlemsstater i henhold til Rådets forordning (EF) nr. 723/97

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 723/97 af 22. april 1997 om gennemførelse af medlemsstaternes aktionsprogrammer inden for kontrol med udgifter der påhviler EUGFL, Garantisektionen (1), særlig artikel 1 og 4,

under henvisning til Kommissionens forordning (EF) nr. 1780/97 af 15. september 1997 om gennemførelsesbestemmelser til Rådets forordning (EF) nr. 723/97 om gennemførelse af medlemsstaternes aktionsprogrammer inden for kontrol med udgifter, der påhviler EUGFL, Garantisektionen (2), særlig artikel 3, og

ud fra følgende betragtninger:

Ved artikel 1 i forordning (EF) nr. 723/97 er det fastsat, at Fællesskabet deltager i medlemsstaternes udgifter til nye aktionsprogrammer, der er en følge af nye fællesskabsforpligtelser; efter artikel 4, stk. 2, i samme forordning fastsætter Kommissionen efter høring af EUGFL-Komitéen det maksimale årlige beløb for Fællesskabets finansielle deltagelse under hensyntagen til de disponible bevillinger og på grundlag af de berørte medlemsstaters oplysninger; det pågældende beløb ydes i henhold til artikel 3 i forordning (EF) nr. 1780/97; de berørte medlemsstater har meddelt Kommissionen de relevante oplysninger for 1997;

EUGFL-Komitéen har afgivet udtalelse om de beløb, der er anført i bilaget til denne forordning -

UDSTEDT FØLGENDE FORORDNING:

Artikel 1

Det maksimale beløb, angivet i nationale valutaer, for Fællesskabets finansielle deltagelse i de berørte medlemsstaters udgifter til aktionsprogrammer inden for kontrol med udgifter for 1997, der påhviler EUGFL, Garantisektionen, jf. forordning (EF) nr. 723/97, er anført i bilaget til denne forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. december 1997.

På Kommissionens vegne

Franz FISCHLER

Medlem af Kommissionen

(1) EFT L 108 af 25. 4. 1997, s. 6.

(2) EFT L 252 af 16. 9. 1997, s. 20.

BILAG

Maksimalt beløb for Fællesskabets bidrag for 1997 svarende til 50 % af udgifterne i henhold til forordning (EF) nr. 723/97

>TABELPOSITION>
KOMMISSIONENS FORORDNING (EF) Nr. 2510/97 af 15. december 1997 om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved forordning (EF) nr. 2308/97 (2), særlig artikel 9, og

ud fra følgende betragtninger:

For at sikre en ensartet anvendelse af den kombinerede nomenklatur, der er knyttet som bilag til ovennævnte forordning, bør der vedtages bestemmelser vedrørende tariferingen af de i bilaget omhandlede varer;

forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur; disse bestemmelser gælder også for enhver anden nomenklatur, hvori denne er gengivet, også delvis eller eventuelt med tilføjelse af underopdelinger, og som er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer;

ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning tariferes i de i kolonne 2 nævnte KN-koder i henhold til de begrundelser, der er anført i kolonne 3;

det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i toldnomenklaturen, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6 i Rådets forordning (EØF) nr. 2913/92 af 12. oktober 1992 om indførsel af en EF-toldkodeks (3), i et tidsrum på tre måneder;

de i denne forordning fastsatte foranstaltninger er i overensstemmelse med udtalelse fra Toldkodeksudvalget - gruppen for told- og statistiknomenklaturen -

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.

Artikel 2

Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. december 1997.

På Kommissionens vegne

Mario MONTI

Medlem af Kommissionen

(1) EFT L 256 af 7. 9. 1987, s. 1.

(2) EFT L 321 af 22. 11. 1997, s. 1.

(3) EFT L 302 af 19. 10. 1992, s. 1.

BILAG

>TABELPOSITION>
KOMMISSIONENS FORORDNING (EF) Nr. 2407/97 af 3. december 1997 om yderligere mængder af tekstilvarer til fordel for Vietnam

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), senest ændret ved Kommissionens forordning (EF) nr. 1445/97 (2), særlig artikel 8, og

ud fra følgende betragtninger:

Som følge af overskudsefterspørgsel inden for Fællesskabet har den europæiske industri og nogle medlemsstater anmodet om, at der tildeles Vietnam supplerende mængder af tekstilvarer under kategori 5, 21, 28, 68 og 78 for kvoteåret 1997;

de fleksibilitetsbestemmelser, der er fastsat i bilag VIII til forordning (EØF) nr. 3030/93, er blevet udnyttet fuld ud i 1997 for de pågældende kategorier;

fordi Vietnam er rede til at træffe passende foranstaltninger for at tage hensyn til meddelelse af yderligere kvantitative mængder af Vietnams eksport i 1998, som det allerede var tilfældet for 1996;

der er forhandlinger i gang om fornyelse af den eksisterende aftale, og de forventes at være afsluttet inden udgangen af 1997;

sammenlignet med den samlede indførsel til Det Europæiske Fællesskab af tilsvarende varer risikerer de pågældende mængder ikke at skabe forstyrrelse på markedet;

ifølge artikel 8 i forordning (EØF) nr. 3030/93 kan Kommissionen åbne mulighed for yderligere indførsel under særlige omstændigheder;

de i denne forordning fastsatte foranstaltninger er i overensstemmelse med udtalelse fra Tekstiludvalget -

UDSTEDT FØLGENDE FORORDNING:

Artikel 1

Følgende yderligere mængder stilles til rådighed for Vietnam, for hvilke landet kan udstede eksportlicenser for kvoteåret 1997:

>TABELPOSITION>

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. december 1997.

På Kommissionens vegne

Leon BRITTAN

Næstformand

(1) EFT L 275 af 8. 11. 1993, s. 1.

(2) EFT L 198 af 25. 7. 1997, s. 1.